GiliGold/VAD_KnessetCorpus huggingface dataset:
חנה דשבסקי: אנחנו מדברים על ילדים מאומצים ברוסיה על-ידי יהודים שאחר כך עולים ארצה, ולא נותנים להם להיכנס, או שנותנים להם להיכנס על תקן של תייר.
אופיר פינס-פז: גברתי, יש המון מקרים פרטניים של ילדים מאומצים וילדים אחרים.
חנה דשבסקי: לא, אלו תופעות.
חנה דשבסקי: זה המון מקרים.
חנה דשבסקי: יש עליה גדולה מרוסיה.
אופיר פינס-פז: בעיות פרטניות צריכות לקבל תשובות פרטניות.
אופיר פינס-פז: יש מסלול של תשובות פרטניות ויש מסלול של תשובות כלליות.
קולט אביטל: כן, אבל יש פה תופעה.
דניאל סלומון: צריך לעשות הפרדה בין הנושא שנמצא בדיון בימים אלה של מה שמכנים ילדי עובדים זרים.
דניאל סלומון: זוהי סוגיה שנמצאת כרגע בדיון בוועדת השרים ושר הפנים מטפל בזה כרגע, והנתונים שהזכיר פה מינהל האוכלוסין מתייחסים לקבוצה הזאת.
דניאל סלומון: מספר לא ברור של ילדים, אלפי ילדים שנמצאים בישראל ללא מעמד.
דניאל סלומון: זה לא קשור לנושא דיברו עליו כאן, ילדים שהוריהם נכנסו כעולים או שהם עדיין פה כעולים, ואילו הם חסרי מעמד.
דניאל סלומון: המספר הזה הוא קטן בהרבה, אני מסופק אם מדובר במאות.
דניאל סלומון: אף אחד לא הראה מספר אחר.
דניאל סלומון: צריך להפריד בין שתי הסיטואציות.
דניאל סלומון: אני אמרתי שמכנים את הנושא הזה ילדי עובדים זרים.
דניאל סלומון: מדובר בדרך כלל באנשים שנכנסו כתיירים.
דניאל סלומון: בפועל, הם עובדים בארץ שלא כדין, ולכן קוראים להם עובדים זרים.
דניאל סלומון: הם נכנסו לכאן כתיירים.
גדעון בר-לב: כדי שלא תהיינה אי הבנות לגבי המספר 90,000 אני מציע שמר ששי קציר יבהיר לגבי נוהל הרישום ואי הרישום של הכניסות לארץ.
ששי קציר: הוצג מספר גדול, והשאילתה שהיתה היא לגבי כל האוכלוסיות.
אופיר פינס-פז: המספר הזה הוא מספר מופרך, ואין בכלל ספק בזה.
קולט אביטל: נניח שהמספר הוא 8,000.
אופיר פינס-פז: זה מספר שצריך לטפל בו בצורה רצינית ביותר.
אופיר פינס-פז: אבל, זה לא 90,000 איש.
ששי קציר: אני גם ציינתי שבמהלך שנתיים לא הקלדנו נתונים של כניסות ויציאות.
קולט אביטל: אנחנו לא מדברים רק על המספרים, אנחנו צריכים לדבר פה על פתרונות.
שמעון הר שלום: אני אומר באחריות ש-10% עד 15% של ילדים שעלו לארץ והם במעמד שממתין לאזרחות, בעבודת מחקר רצינית של תולדות המשפחה אנחנו מסוגלים להוכיח שהם יהודים לפי ההלכה, ואז הם יקבלו אזרחות מייד.
אופיר פינס-פז: בכל הכבוד, אנחנו עובדים לפי חוק השבות וחוק האזרחות, ולא על-פי הקריטריונים שלך.
שמעון הר-שלום: אני עובד לפי חוק השבות, ולפי חוק השבות אפשר להוכיח שהם יהודים.
קולט אביטל: זוהי ישיבת עבודה ראשונה.
קולט אביטל: אנחנו לא יכולים לבוא בטענות לשר, ודאי לא לשר הנוכחי שרק נכנס לעבודה והתרשם פה מגודל הבעיות שאיתן אנחנו נאבקים כל יום.
קולט אביטל: כל אחת משלושת הבעיות שאנחנו העלנו היא בעיה רצינית.
אופיר פינס-פז: אני חושב שהתקדמנו בשלושת הנושאים.
אופיר פינס-פז: אני לא באתי לפה לפתור בעיות אישיות.
קולט אביטל: בשלושת הסוגיות האלו, ודאי בסוגיה האחרונה, ברור לחלוטין שיש צורך בטיפול מעמיק במטרה לבדוק מה הם המספרים.
קולט אביטל: יש לעבוד מול המועצה לשלום הילד ולקבל תמונה יותר כוללת לגבי מספר האנשים שבהם מדובר ואילו סוגי בעיות וקטגוריות.
קולט אביטל: יש להגיע לפתרון הבעיה הזאת.
קולט אביטל: אף אחד מאיתנו לא רוצה שהילדים האלה יגורשו מהארץ.
קולט אביטל: יש פה מקרים של אנשים שעומדים לפני גירוש.
קולט אביטל: אני פונה למשרד הפנים להשהות את הפרוצדורות האלה עד לבירור פרטני.
קולט אביטל: בינתיים, אנחנו כוועדה נפעל לביטול הוועדה למינהל אוכלוסין.
קולט אביטל: זה מובטח לך, אדוני השר.
קולט אביטל: גם אנחנו וגם ועדת הפנים נוציא מכתב לראש הממשלה.
קולט אביטל: שנית, אנחנו נעבוד מול משרדך.
קולט אביטל: חיכינו מספיק זמן, אבל נחכה עם חודש אפריל, לנוהל מסודר גם בנושא הגיורים, גם בנושא מעמדם של אותם ילדים.
קולט אביטל: אדוני השר, אנחנו נבקש להיות בקשר עם לשכתך ועם מינהל האוכלוסין כדי לשמוע מתי יקום צוות שיטפל בנושא מעמדם של הילדים מול המועצה לשלום הילד.
מרינה סולודקין: אנחנו מחכים גם לנוהל חדש בנושא הקשישים.
קולט אביטל: כן, אנחנו מבקשים ממך לברר מה קרה.
אופיר פינס-פז: גברתי יושבת-ראש הוועדה, תודה רבה.
קולט אביטל: התכנסנו הבוקר כדי להחליט על הקמת ועדת משנה שתבוא במקום ועדת החקירה הפרלמנטרית בנושא איתור והשבת נכסים של ניספי שואה.
קולט אביטל: כידוע לפי החלטת הכנסת פג תוקפן של ועדות חקירה ולפי החלטת היושב ראש והכנסת הוחלט, כי ועדות החקירה האלה תמשכנה לפעול כדי לסיים את עבודתן כוועדות משנה בוועדות שונות.
קולט אביטל: בחלקנו נפל להמשיך לטפל בנושא איתור והשבת נכסים של ניספי שואה.
קולט אביטל: מדובר הפעם על המשך העבודה בשני תחומים.
קולט אביטל: כידוע פירסמנו את הדוח והמסקנות לגבי איתור נכסים אצל האפוטרופוס הכללי במה שנוגע לחשבונות בנקים.
קולט אביטל: בנושא הזה נצטרך פשוט לדאוג ליישום הדוח וזה אומר פעילות מול משרד המשפטים.
קולט אביטל: קודם כל האפוטרופוס הכללי וגם פעולת חקיקה.
קולט אביטל: אני מבינה שהיום עולה לקריאה ראשונה הצעת החוק הממשלתית בעניין הזה ולנו יש הסתייגויות מהותיות לפחות לגבי סעיף אחד של אותו החוק ונצטרך לפעול בנושא הזה.
קולט אביטל: ובנפרד גם הגשתי הצעת חוק שפירושה בדיוק יישום הדוח הזה.
קולט אביטל: פעילות ועדת המשנה תתרכז יותר בנושא השבת נכסים דלא ניידי.
קולט אביטל: גם בתחום הזה הקמנו תת ועדה מקצועית בראשותו של פרופסור יוסי כץ ויצאנו במיכרז.
קולט אביטל: הטיפול בנושא מתעכב זמן רב לא בגללנו אלא בגלל שכל נושא המיכרז תקוע כבר חודשים רבים בלישכה המשפטית.
קולט אביטל: כשיאושרו הטפסים, ועדת המיכרזים של הכנסת תצטרך לבחור את רואה החשבון ואז נוכל להתחיל בפעילות הוועדה.
קולט אביטל: אני רוצה לקוות שפעילות הוועדה לא תשתרע על יותר מאשר שנה ולכן ברצוני לנצל את הישיבה הזאת כדי לבקש, להתחנן ממש בפני הלשכה המשפטית לגמור כבר, מחודש ספטמבר נמצאים שם טפסים.
קולט אביטל: ספטמבר, אוקטובר, נובמבר, דצמבר, ינואר, פברואר.
קולט אביטל: אין שום הצדקה שטפסים של מיכרז יהיו שם שישה חודשים, דבר המעכב את העבודה שלנו.
קולט אביטל: ברגע שהעניין הזה יגמר תקום גם הוועדה המקצועית שתתחיל לטפל בנושא.
קולט אביטל: חתמנו כבר על הסכמים עם כל הגופים, עם כל גופי הנדל"ן, ואנחנו רק מחכים שאתם תיגמרו את העניינים.
קולט אביטל: אי לכך אני רוצה להביא להצבעה את הקמת ועדת המשנה הזו כוועדת משנה של ועדת העלייה.
קולט אביטל: מבין חברי הוועדה יש לנו שלושה שחופפים.
קולט אביטל: מרינה סולודקין, הרב מלכיאור ואנוכי.
קולט אביטל: וכמובן אם חבר הכנסת בריילובסקימוכן להצטרף לעבודת תת הוועדה בנושא נכסים, נכסי דלא ניידי, נשמח לקבל אותו.
ויקטור בריילובסקי: אני צריך להיכנס לתמונה אבל בעיקרון אני בהחלט מוכן.
קולט אביטל: יופי.
קולט אביטל: לגבי יתר חברי ועדת החקירה אנחנו נצטרך פשוט לראות מה מעמדם.
קולט אביטל: אני אפגש היום עם יושב ראש הכנסת לשאול, כיוון שהם כבר פעלו ולדעתי היו מוכנים להמשיך לפעול אבל נצטרך לברר.
קולט אביטל: יש איזשהן הערות, או שאנחנו יכולים להצביע?
מרינה סולודקין: אני חושבת שזה מאד חשוב להמשיך את העבודה בנושא.
מרינה סולודקין: אני מקבלת טלפונים ופקסים רבים כי גם בציבור שלי יש אנשים שרוצים לראות את סוף העבודה ובלי ועדת משנה אין סיכוי שנצליח.
קולט אביטל: אגב, מה שברור לחלוטין זה שהרשימה הזאת עליה דיברנו ושאותה פירסמנו יש בה שמות של אנשים שבאמת באו כעולים מחבר העמים, מלטביה וממקומות אחרים שלא הייתה להם אפשרות לברר קודם, והנה יש לנו, גם לי יש הרבה מאד פניות של אנשים, למשל אילנה מרדיו רקע חיפשה עשר שנים וכעת מצאה את השם.
מרינה סולודקין: יש שם סיפור יותר ארוך.
מרינה סולודקין: העולים מצאו את שמם בספרים של האפוטרופוס הכללי אבל הם מתו והיו די עניים.
מרינה סולודקין: הם רצו לקבל כסף שסבא שלהם הפקיד בריגה ולא קיבלו בחייו.
קולט אביטל: אני מציעה שפשוט נצביע על הקמת ועדת המשנה.
קולט אביטל: מי בעד?
קולט אביטל: פה אחד אושר.
חברי הוועדה: מרינה סולודקין מוזמנים: מרטין פלד-פלקס - יועץ למאבק באנטישמיות, מחלקת תפוצות ודתות, משרד החוץ דוד יאסו - מנהל מחלקת קליטת עולי אתיופיה, המשרד לקליטת עלייה תהילה נחלון - יועצת השר, המשרד לענייני תפוצות, חברה וירושלים דבורה גיני מלכי - מנהלת אגף מידע ופרוייקטים במחלקת עליה, הסוכנות היהודית יוהנוס פאנטה - מזכיר ראשון, שגרירות אתיופיה שי וורטאו סיסאי סטוטאו ברו אשגרה טסמה טגה סבהט דניאל מהרט מיכאל מקונן מהרט איינאו (בן אל) סנבטו יעקב מגוס אבהי דג'ן
קצרנית: גל של חילול קברי יהודים באתיופיה
קולט אביטל: אני מתכבדת לפתוח את ישיבת ועדת הקליטה, העלייה והתפוצות.
קולט אביטל: הסיבה לקיום הישיבה הזאת היום היא דיווח עיתונאי שהגיע אלינו שמאד הדאיג אותנו, על חילול קברים באתיופיה.
קולט אביטל: אני קיוויתי להתחיל בזמן, אני פשוט חיכיתי לכם.
קולט אביטל: בשעה 09:45 אני צריכה לעלות למליאה ומישהו ימלא את מקומי כי עלי לנהל את המליאה.
קולט אביטל: אנחנו התכנסנו בגלל הסיפור הזה.
קולט אביטל: אנחנו גם קראנו בעיתונות וגם קיבלנו עדויות בעל-פה על חילול קברים ובתי-קברות יהודיים באתיופיה.
קולט אביטל: תחילה, נשמע עדות ממי שהיה שם, ולאחר מכן נצפה בקלטת.
שי וורטאו סיסאי: אני עזבתי את אתיופיה בגיל 16, ומאז מתרחש חילול בתי-העלמין.
שי וורטאו סיסאי: שמעתי פה על ההרס ובמהירות טסתי לשם וראיתי את הזוועה.
שי וורטאו סיסאי: העיתונאי שאל אותי: "זה מקום?
שי וורטאו סיסאי: זה בית-חרושת", ואמרתי: "זה לא בית-חרושת לנייר".
שי וורטאו סיסאי: המקום שם נהיה אתר פסולת.
קולט אביטל: האם זה בגונדר?
שי וורטאו סיסאי: זה באזור גונדר.
קולט אביטל: האם נשארה שם קהילה יהודית כלשהי או שכולם עזבו?
שי וורטאו סיסאי: כולם עזבו ועלו לארץ.
קולט אביטל: האם בית-הקברות הזה הוא בית-קברות עתיק?
קולט אביטל: כמה זמן הוא שם?
שי וורטאו סיסאי: הוא עתיק מאד.
שי וורטאו סיסאי: למשל, אמו של סבי קבורה שם, והוא כבר מעל ל- 60 שנה.
קולט אביטל: קראתי בכתבה שהיית שם בעצמך.
שי וורטאו סיסאי: אני מיהרתי לשם.
שי וורטאו סיסאי: מה שאילץ אותי להגיע לשם הוא שאנשים מבוגרים היו מספר פעמים במומבסה באתיופיה הגיעו לשם וראו את ההוכחות.
שי וורטאו סיסאי: מיהרתי להביא הוכחות ולכן צילמתי.
קולט אביטל: אתה צילמת בעצמך.
שי וורטאו סיסאי: כן.
שי וורטאו סיסאי: הבאתי גם מכתבים שחתומים עליהם ראשי המחוז שם.
שי וורטאו סיסאי: נסעתי גם למקום אחר ובו היו לי פגישות.
שי וורטאו סיסאי: כיום, ההרס הוא לא במקום אחד.
קולט אביטל: כשבאת לשם וראית את ההרס, האם פנית למשטרה?
שי וורטאו סיסאי: באזור שם, כן פניתי.
שי וורטאו סיסאי: ראיינתי שם אנשים וחלק מהמנהיגים הרוחניים טוענים שבגלל שהעדה הנוצרית עבדה איתם שם כדי לעשות את הגדר, ואת המבנה שבנו מסביב.
שי וורטאו סיסאי: אז, אמרו להם: "אתם קיימתם מצווה.
שי וורטאו סיסאי: הלכתם וסידרתם קבר של יהודים אז אתם לא תיכנסו לכנסיה של הנוצרים".
שי וורטאו סיסאי: חייבו אותם לחזור כדי להרוס את הדבר הזה.
שי וורטאו סיסאי: אני ראיינתי שם אנשים ואני מרגיש שזה למען התעשייה.
שי וורטאו סיסאי: זה כאילו למשוך אותם.
שי וורטאו סיסאי: זו הפעם השלישית שבונים ומסדרים את זה.
קולט אביטל: האם אתה מדבר על קבר אחד או על כל בית-הקברות?
שי וורטאו סיסאי: לא, זה לא קבר אחד.
שי וורטאו סיסאי: יש לי הוכחות של 21 בתי-קברות באתיופיה.
קולט אביטל: האם אתה מדבר על 21 קברים או על 21 בתי-קברות?
שי וורטאו סיסאי: 21 בתי-קברות.
קולט אביטל: האם בכל בתי-הקברות היו חילולים?
שי וורטאו סיסאי: ודאי שהיו חילולים.
דנה גורדון: האם נהרסה רק הגדר שנבנתה מסביב?
קולט אביטל: הוא מצא שם עצמות מפוזרות.
שי וורטאו סיסאי: לא.
שי וורטאו סיסאי: גם מרצפות נופצו.
שי וורטאו סיסאי: אני זוכר את הקבר של סבי.
שי וורטאו סיסאי: היום, אני יודע בערך איפה הוא היה קבור, אני זוכר שכשהייתי קטן היו מסבירים לי שהיה לו עץ ששתלו לו כשהוא נקבר, והעץ הזה היה צל בשבילו תמיד.
שי וורטאו סיסאי: הוא נקבר על יד אמו.
שי וורטאו סיסאי: הורידו את הענף הזה.
שי וורטאו סיסאי: שאלתי: איך לקחו את הענף הזה מפה?
שי וורטאו סיסאי: ואומרים, שהורידו אותו ושוב מישהו שרף אותו שם על הקבר של סבא שלי.
קולט אביטל: קראתי בכתבה הזאת גם שאתה מצאת שם עצמות פזורות.
שי וורטאו סיסאי: מצאתי עצמות פזורות.
שי וורטאו סיסאי: אומרים שם שעצם של יהודי יכולה להיות תרופה.
שי וורטאו סיסאי: אני לא יודע מה הם עושים ממנה שם.
שי וורטאו סיסאי: שאלתי, למה חופרים את זה?
שי וורטאו סיסאי: האם החפירות האלה הן בשביל מחקר?
שי וורטאו סיסאי: בשביל מה זה?
קולט אביטל: נמצאים כאן נציג ממשרד החוץ וגם המזכיר הראשון של השגרירות האתיופית כאן.
קולט אביטל: מרטין פלד-פלקס, מה ידוע לנו במשרד החוץ?
מרטין פלד-פלקס: ראשית, התבקשתי להגיד מספר דברים כלליים אודות המצב באתיופיה כדי לשים את הדברים בפרספקטיבה, גם אם הפרטים שהובאו לידיעת הוועדה בהחלט לא נעימים.
קולט אביטל: אבל, האם הם נכונים?
קולט אביטל: האם אתה יודע?
קולט אביטל: האם השגרירות שלנו יודעת?
מרטין פלד-פלקס: על-פי השגרירות ועל-פי השיחה שקיימתי הבוקר וגם משיחות שקיימתי לפני שבוע עם השגריר דורון גרוסמן, אין שם גל של ניתוץ או חילול בתי-קברות על רקע אנטישמי.
מרטין פלד-פלקס: מדובר במדינה כפי שראש ממשלת אתיופיה התבטא, שבכל יום נתון יש 5 מיליון איש שהם בסכנה משום שאין להם אוכל.
קולט אביטל: סליחה, מה זה שייך לְקבר?
קולט אביטל: הרי הם לא חופרים את הקברים כדי לאכול.
מרטין פלד-פלקס: לא.
מרטין פלד-פלקס: אבל- - -
איינאו סנבטו: הם תובעים מאיתנו כסף שאנו נשלם כדי לשקם זאת.
איינאו סנבטו: עשו מסחר בעצמות שלנו.
קולט אביטל: אף אחד לא סוחר בְּעצמות.
מרטין פלד-פלקס: רציתי להגיד, שגם כאשר יש מקרים כאלה שלדעת השגרירות אינם על רקע אנטישמיות אידיאולוגית כי אם השגת גבול, הכשרת קרקע וגניבת קרקע, גזלת קרקע, במיוחד לצרכים חקלאיים, כשמביאים זאת לידיעת השלטון המקומי, לדאבוננו הרב, לשלטון המקומי יש אתגרים אחרים בסדר העדיפויות.
מרטין פלד-פלקס: לזה התכוונתי ולזה רמזתי.
מרטין פלד-פלקס: אנחנו כן פנינו.
מרטין פלד-פלקס: כל פעם שנודע לנו על מקרה כזה, אנו פונים.
מרטין פלד-פלקס: אבל, האפקטיביות של השלטון המרכזי וגם של השלטון המקומי, הוא לא חזק.
מרטין פלד-פלקס: גונדר הוא חבל ארץ בגודל של מדינת ישראל שהוא במרחק של שעת טיסה מאדיס-אבבה.
מרטין פלד-פלקס: כלומר, היכולת האפקטיבית לחולל שינויים בשטח היא מועטה מטבע הדברים.
מרטין פלד-פלקס: לא מדובר באזור מסודר, ולא מדובר בשלטון ששם את הדברים האלה בראש מעייניו.
מרטין פלד-פלקס: יש אינטרסים מקומיים שמנסים לנצל את הקרקע, ואנו יודעים זאת.
קולט אביטל: האם אתה אומר שהסיבה כפי שאתם רואים אותה, היא שיש רצון להשתלט על קרקע לצרכים חקלאיים?
מרטין פלד-פלקס: גם.
קולט אביטל: מה עשתה השגרירות?
קולט אביטל: איך פעלה השגרירות בעניין הזה?
מרטין פלד-פלקס: כל אימת שנודע לה על מקרה כזה, השגרירות כן פנתה לממשלת אתיופיה.
מרטין פלד-פלקס: התגובות לא היו מעודדות.
מרטין פלד-פלקס: כפי שאמרתי, לממשלת אתיופיה יש גם את התירוץ או את האתגר, איך שנגדיר זאת,ף שיש להם בעיות הרבה יותר גדולות לטפל בהן עכשיו.
קולט אביטל: האם יש בממשלת אתיופיה שר שאחראי לנושא דת?
מרטין פלד-פלקס: אינני יודע.
מרטין פלד-פלקס: אני אבדוק.
קולט אביטל: אבקש לשאול שאלה את המזכיר הראשון בשגרירות אתיופיה.
קולט אביטל: תתרגם בבקשה.
קולט אביטל: אדוני, האם לך ידוע על המקרים האלה?
קולט אביטל: אם כן, האם אתה יכול להגיד לנו מה בדרך כלל עושה הממשלה באתיופיה כדי לשמור על בתי-קברות?
יוהנוס פאנטה: (נואם באנגלית, להלן תרגום דבריו.
יוהנוס פאנטה: ) תחילה, ברצוני להודות לך על הזמנתך אותנו להסביר את הנושא.
יוהנוס פאנטה: אני מכיר את כל האנשים האלה מלבדךְ.
יוהנוס פאנטה: היהודים האתיופים, אני מכיר אותם היטב, ועם כמה מהם נפגשתי כמה פעמים בשגרירות.
יוהנוס פאנטה: אנו מכירים היטב את הבעיה.
קולט אביטל: אני יודעת שאין פה מעשה מכוון על-ידי המדינה, הממשלה וכו'.
קולט אביטל: אני גם יכולה לקבל את העובדה שאין אנטישמיות.
קולט אביטל: אבל, יכול להיות שזה ונדליזם או משהו אחר.
קולט אביטל: השאלה היא, איזו הגנה נותנת ממשלת אתיופיה למקומות שקדושים לנו?
יוהנוס פאנטה: אני רוצה להבהיר את עמדת השגרירות שלנו.
יוהנוס פאנטה: האנשים האלה באו וסיפרו לנו שנגרם נזק לקברות של יהודים בכמה אזורים באתיופיה.
יוהנוס פאנטה: זה לא קרה עד עכשיו.
יוהנוס פאנטה: מה שקרה עכשיו אירע באזור מאוד ספציפי בצפון גונדר שנקרא וולאו.
יוהנוס פאנטה: אנחנו קיבלנו בקשות כתובות מהאנשים האלה, ולאחר מכן גם קיבלנו קלטת וידיאו.
יוהנוס פאנטה: אנחנו העברנו את האינפורמציה הזאת למשרד החוץ באתיופיה ואנחנו דרשנו לנקוט בצעדים באתיופיה.
יוהנוס פאנטה: הם אמרו לנו שהם יוצרים קשר עם אנשי המינהל האחראים על אזור שבו הקברים מצויים.
יוהנוס פאנטה: לבסוף אני רוצה לומר שהמיניסטריון שלנו שלח לנו מכתב ובו פירוט צעדים ברורים שניתנו למנהלי האזור ולמחוזות בהם צריך לנקוט.
יוהנוס פאנטה: האנשים שביצעו את הפשע הזה חייבים להיחקר על-ידי המשטרה.
קולט אביטל: האם יודעים מי הם האנשים שביצעו את המעשים האלה?
קולט אביטל: האם האנשים האלה נתפסו?
יוהנוס פאנטה: הממשלה נוקטת בצעדים.
יוהנוס פאנטה: אבל, אתם חייבים להצביע על שמות האנשים.
קולט אביטל: איך הם אמורים לדעת מי עשה את זה, הם הרי גרים כאן?
יוהנוס פאנטה: אבל, הם אמרו לנו שהם מכירים אותם.
שי וורטאו סיסאי: אנחנו יודעים.
יוהנס פאנטה: יש לי את הניירות ואת המכתבים עם שמות של האנשים.
יוהנס פאנטה: זהו פשע והם צריכים להיות בטוחים לגבי שמות האנשים.
קולט אביטל: הוא טוען שאתם שלחתם מכתבים ושבמכתבים יש שמות של מי שעשה את זה.
קולט אביטל: האם זה נכון?
שי וורטאו סיסאי: אני לא יודע מי הרס.
שי וורטאו סיסאי: אני הבאתי הוכחות מי הרס את בית העלמין של יהודי אתיופיה.
שי וורטאו סיסאי: זהו קבר של סבי, אבל אינני יודע מי הרס את הקבר.
יוהנס פאנטה: אנחנו מדברים בשגרירות עם אנשים שונים כל יום.
יוהנס פאנטה: אני מכיר את רובם כקבוצה, ואני מאוד מכבד אותם ויש לי איתם יחסים מאוד טובים.
יוהנס פאנטה: הם כבר יידעו אותנו על המקרים.
יוהנס פאנטה: אבל, יש כאן קבוצות אחרות של אנשים שלא ראיתי לפני כן.
קולט אביטל: אנחנו לא מדברים על אילו קבוצות יש פה.
קולט אביטל: אנחנו מדברים על הנושא.
קולט אביטל: האם ממשלת אתיופיה יכולה לעזור במשהו אחרי שנהרסים קברות?
קולט אביטל: האם היא יכולה לתקן?
יוהנס פאנטה: זה דבר שאנחנו עושים כבר כמה חודשים.
יוהנס פאנטה: אנחנו מעבירים את הבקשות ואת חוות הדעת שלנו שהקברים האלה אמורים להיות מכובדים ומוגנים על-ידי המינהל האזורי המקומי.
קולט אביטל: אני מציעה שנצפה עכשיו בקלטת.
קולט אביטל: תיכף חברת הכנסת סולודקין תמלא את מקומי.
שי וורטאו סיסאי: יש לי פה מכתב שאני רוצה להעביר.
שי וורטאו סיסאי: היה קייס מאוד מכובד שנתן לנו את הזכות לעלות לארץ ישראל וזהו הקבר שלו.
קולט אביטל: בית הקברות מאוד מלוכלך, זאת זוועה.
איינאו סנבטו: תמונה אחת שווה אלף מילים.
מרינה סולודקין: אתם אומרים שרוצים לעשות מזה עסק, ומבקשים דמי חסות.
איינאו סנבטו: השקענו 9 מיליון שקל בשיקום בית העלמין.
איינאו סנבטו: אבא שלי נפטר באתיופיה, והמסחר בעצמות כואב לי.
שי וורטאו סיסאי: בקלטת אנחנו רואים את האחראי על הגדר מסביר מה קרה.
שי וורטאו סיסאי: הטיסה היא מאוד יקרה, וגם השיפוץ עולה הרבה כסף.
מרינה סולודקין: אני מבינה שהם מבקשים עכשיו כסף כדי לשמור את זה.
איינאו סנבטו: אנחנו כבר שנתיים מעבירים את הקלטת לכול מי שאפשר.
מרינה סולודקין: אני חושבת שאנחנו צריכים לפנות לשר החוץ שלנו בנושא זה.
מרינה סולודקין: אנחנו מאוד מכבדים את הנציגים הדיפלומטיים של אתיופיה הנוכחים כאן.
מרינה סולודקין: אני מבקשת מכולם לא להגדיר את הדברים כפי שאתם מבינים אותם, משום שיש לנו מערכת יחסים עם אתיופיה ואנחנו צריכים ללכת בדרכים דיפלומטיות.
מרטין פלד-פלקס: אנחנו ראינו מקרה אחד של קבר אחד.
מרטין פלד-פלקס: אני זומנתי לוועדה כדי לדון בגל של חילול בתי קברות על רקע אנטישמי.
מרטין פלד-פלקס: אני חושב שמה שיש פה גובל בוונדליזם.
דנה גורדון: סליחה, כתוב גל של חילול קברי יהודים באתיופיה.
דנה גורדון: לא היה כתוב על רקע אנטישמי.
מרטין פלד-פלקס: אם כך, אני חוזר בי.
מרינה סולודקין: אני חושבת שמאוד חשוב לא לתת הגדרות שאנחנו לא רוצים בהן.
מרינה סולודקין: אנחנו מבינים מהאנשים פה שמדובר בקבר של סבא, בקבר של קייס מכובד כמו משה רבנו שהביא את האנשים לכאן.
מרינה סולודקין: זהו נושא רגשי, אבל אנחנו לא צריכים להסתבך בזה.
מרטין פלד-פלקס: מה שאני רוצה להגיד הוא שגם על-פי הדיווחים שאנחנו קיבלנו מהשגרירות שלנו, הם עומדים על כך שלא מדובר בגל.
מרטין פלד-פלקס: כשמדברים על גל מדברים בדרך כלל על תופעה, ועל מקרים רבים שיש בינהם צד שהוא שווה.
מרטין פלד-פלקס: במקרה זה, על-פי הערכה של השגרירות בשלב זה, מדובר בחוליגניזם, בהשגת גבול, בעניינים של ונדליזם, כאשר בבסיס יש אולי בעיה כלכלית.
מרטין פלד-פלקס: כפי שהזכרתי קודם, מדובר במדינה שעומדת בפני אתגרים רבים.
מרינה סולודקין: אני הבנתי הכול.
מרינה סולודקין: אני מכירה את ההיסטוריה, גם את הגיאוגרפיה וגם את המאבקים הפנימיים.
מרינה סולודקין: אני גם מבינה שגונדר קצת מרוחקת מאדיס.
מיכאל מקונן מהרט: אני נכדו של הקייס, הרב הראשי של יהודי אתיופיה, שנטמן בקבר הזה.
מיכאל מקונן מהרט: בנו של הקייס אהרון גם הוא נמצא כאן.
מיכאל מקונן מהרט: אנחנו הגענו לארץ ישראל בזכות המאבק הרציני שעשו הקייסים בין הנוצרים הקיצוניים.
מיכאל מקונן מהרט: הקייס הסתובב מכפר לכפר והתפלל לכיוון ירושלים עם רצון לעלות לירושלים.
מיכאל מקונן מהרט: אנחנו לא נשכח אותו.
מיכאל מקונן מהרט: גרמניה רודפת היום אחרי אנשים קיצוניים וגזענים.
מיכאל מקונן מהרט: אבל, מדינת אתיופיה מחללת את בתי העלמין.
מרינה סולודקין: האם לא חשבתם להביא את קבר הקייס למדינת ישראל?
מיכאל מקונן מהרט: קודם כל אנחנו רוצים להביא את אלה שנמצאים באדיס אבבה כבר תשע שנים.
מיכאל מקונן מהרט: יש עוד זמן עד שנביא את הקבר.
מיכאל מקונן מהרט: אנחנו נלחמים ושומרים עליו.
מיכאל מקונן מהרט: מעלים עכשיו תירוץ של הבאת כסף.
מיכאל מקונן מהרט: אבל, אנחנו גייסנו להם כסף.
מיכאל מקונן מהרט: גייסנו מעל מיליון שקל ושלחנו להם למען האנשים הרעבים באתיופיה.
מיכאל מקונן מהרט: למה להרוס שלוש וארבע פעמים את קבריהם של אנשים מתים?
מיכאל מקונן מהרט: יש למת כבוד.
מיכאל מקונן מהרט: יהודי אתיופיה יצאו בהפגנה המונית ויזעקו את זעקת המתים הקבורים שם.
מרינה סולודקין: אני מאוד מבינה את התחושות.
מרינה סולודקין: אבל, צריך לחשוב אולי על הבאת קברו של הקייס הקדוש למדינת ישראל.
מיכאל מקונן מהרט: זהו רעיון מצוין והוא מקובל על כולם.
מיכאל מקונן מהרט: אתם עוזרים לאלו שנמצאים בארץ ישראל.
מיכאל מקונן מהרט: חילול הקברים יביא לשנאה בין האתיופים ליהודים שנמצאים בארץ ישראל.
מרינה סולודקין: מה שקרה באתיופיה כואב לי.
מרינה סולודקין: כנציגת עולי ברית המועצות אני רוצה לומר לכם שיש אזורים בברית המועצות שבהם קורים דברים דומים.
מרינה סולודקין: בחלק מהמקומות זה על רקע דת, ובחלק מהמקומות זה ונדליזם, ובחלק מהמקומות זה בגלל שהשלטון לא שולט שם.
מרינה סולודקין: נמצא כאן נציג של ממשלת אתיופיה וחשוב לנו להיות ביחסים טובים גם עם השגרירות וגם עם ממשלת אתיופיה.
מרינה סולודקין: אנחנו צריכים לחשוב עכשיו איך אנחנו משפיעים על השלטון הישראלי, על ממשלת ישראל.
מרינה סולודקין: אני רוצה לשאול אתכם, אילו צעדים אתם חושבים שאנחנו צריכים לעשות?
מרינה סולודקין: במסקנות הוועדה אני מבקשת לכתוב כי הוועדה פונה לשר החוץ מר סילבן שלום ומבקשת ממנו קודם כל ללמוד יחד עם שגרירות מדינת ישראל באתיופיה את הנושא טוב טוב.
מרינה סולודקין: שנית, לפנות בצורה רשמית לממשלת אתיופיה ולומר לה שבתי קברות הם דבר קדוש לכל מדינה ולכל עם.
מרינה סולודקין: יושבים כאן 100,000 יהודים יוצאי אתיופיה, וישנם מאות אלפים של קברות באתיופיה, ומאוד חשוב לנו שישמרו ויכבדו את המקומות האלה.
מרינה סולודקין: אני חושבת שאנחנו נעשה ישיבת עבודה סגורה גם עם חברת הכנסת קולט אביטל וגם עם אנשי משרד החוץ.
מרינה סולודקין: אנחנו הבנו את המצב החמור.
מרינה סולודקין: אני מבינה שאתם תיקנתם את הגדר ואת הקברות כמה פעמים, ואין ערבויות שהמקרים לא יהיו שוב בעתיד.
יוהנוס פאנטה: אני לא יכול להבין מדוע הבעיה הזאת הגיעה לכאן היום.
יוהנוס פאנטה: היתה להם פגישה במטרה לבחור מישהו שייסע לאתיופיה לדבר עם פקידי הרשמיים שלנו שם באזור.
יוהנוס פאנטה: אנחנו דנו בכל העניינים האלה והיינו סימפטיים ובעלי נכונות לעזור לאנשים האלה.
מרינה סולודקין: מר פאנטה, אני נציגה של עולי ברית-המועצות בכנסת.
מרינה סולודקין: בתי קברות הם מקומות קדושים לכול עדה.
מרינה סולודקין: זהו נושא שהוא לא חריג בדיוני הוועדה.
מרינה סולודקין: ב-1998 אני העלאתי את נושא בית הקברות ביהודי בקרים.
מרינה סולודקין: אנחנו שמענו כאן את הדברים ואנחנו פנינו בעניין הזה לשר החוץ ואליך.
מרינה סולודקין: אנחנו מבינים את המצב ואנחנו מכירים את האנשים שלנו.
מרינה סולודקין: צריך להיות פתרון לבעיה הקשה הזאת.
איינאו סנבטו: אני עיתונאי, אני פרסמתי את הכתבה הזאת.
איינאו סנבטו: אני לא רציתי ללכת לשגרירות בבקשה לקבל תגובה, כי אני הייתי שם כמה פעמים וביקשתי מהחבר תגובה.
איינאו סנבטו: לפני כמה חודשים מסרתי קלטת בערוץ 2, ולפני חודש העברתי קלטת לערוץ 10.
איינאו סנבטו: אבי נפטר באתיופיה.
איינאו סנבטו: שגריר אתיופיה אומר לנו הוא אומר לנו שהם כואבים ויש ליטופים ודיבורים על מלכת שבא.
איינאו סנבטו: אבל, זה לא מעניין אותי.
איינאו סנבטו: גופתו של אבי היא זו שמעניינת אותי.
איינאו סנבטו: אני הלכתי להשמיע את כאבנו.
איינאו סנבטו: אני גם מייסד השדולה לעמן יהודי אתיופיה בכנסת.
איינאו סנבטו: אנחנו נפעל במסגרת החוקים הדמוקרטיים כדי להשיב את כבודה של יהדות אתיופיה.
איינאו סנבטו: אנחנו לא מפחדים מאף אחד ולא נפחד מאף אחד.
איינאו סנבטו: יש לנו גאווה להיות יהודים ולהיות אזרחי מדינת ישראל.
איינאו סנבטו: אנחנו נמשיך לתרום את חלקנו למדינת ישראל.
איינאו סנבטו: מצד שני, אנחנו מבקשים מכם לשמור על כבודה של יהדות אתיופיה כפי שאתם שומרים על כבודם של היהודים בצרפת ובגרמניה.
איינאו סנבטו: ממשלת גרמניה מבקשת את סליחתנו על מה שאירע בשואה.
איינאו סנבטו: אדוני נציג משרד החוץ, שורפים את עצמותיו של אבא שלי.
איינאו סנבטו: איזו הוכחה צריך יותר מזה?
איינאו סנבטו: יושבים פה אנשים מבוגרים שאביהם נפטרו, ואתם יכולים לשמוע את עדותם ואת סיפורם.
מרינה סולודקין: אני פוליטיקאית פרגמטית, ואני שואלת אותך מה אתה מציע?
איינאו סנבטו: ראשית, אנחנו מבקשים ממשרד החוץ לפתוח את ההסכמים בין ממשלת ישראל לממשלת אתיופיה, ולהכניס ביחסים הדיפלומטיים את עניין שימור בתי העלמין היהודיים.
איינאו סנבטו: שנית, על אתיופיה לשקם את בתי העלמין.
איינאו סנבטו: אנחנו השקענו 9 מיליון שקל, ולא נשלם כסף יותר.
איינאו סנבטו: אדוני נציג משרד החוץ, אני מבקש ממך שהעניינים האלה יגיעו לאוזנו של שר החוץ.
מרינה סולודקין: הוועדה הזאת לא יכולה לפנות לממשלת אתיופיה.
מרינה סולודקין: יש לנו את משרד החוץ שפונה.
איינאו סנבטו: מה שמעניין אותי הוא משרד החוץ ולא ממשלת אתיופיה.
איינאו סנבטו: אין לי ציפיות ממשלת אתיופיה.
איינאו סנבטו: חברת הכנסת סולודקין עוזרת לנו בכנסת במסגרת השדולה, ואני מצפה שהיא תעזור לנו גם כאן.
איינאו סנבטו: יש לי כבוד והערכה אליה.
איינאו סנבטו: אנחנו סבלנו מספיק, לא נסבול עוד.
מרינה סולודקין: אנחנו נודיע שמשרד החוץ צריך לפעול בתחום הזה ולעשות את הכול.
דוד יאסו: אנחנו ראינו פה מחזה שלא ייעשה.
דוד יאסו: אנחנו חיינו שם באתיופיה מעל ל-2,500 שנה, ואין אחד מ-105,000 אלף יהודי אתיופיה שנמצאים כאן שאין לו בני משפחה שקבורים שם.
דוד יאסו: ראש ממשלת אתיופיה ביקר פה לפני כחצי שנה-שנה, ואני יודע שהנושא הזה הועלה בפניו.
דוד יאסו: הוא הבטיח לשמור על המקומות האלה.
דוד יאסו: לאתיופיה יש אינטרס לשמור על המקומות האלה כדי שיהודי אתיופיה יוכלו לבקר בבתי הקברות שלהם שם.
דוד יאסו: הוא אמר את זה במפורש.
דוד יאסו: אבל יש מרחק עצום בין זה למראות שצולמו ושראינו כרגע.
דוד יאסו: חברת הכנסת סולודקין, אני חושב שההצעה שלך להעביר את הטיפול למשרד החוץ היא הצעה נכונה.
דוד יאסו: משרד החוץ צריך לעקוב אחרי הנושא הזה ולמצוא פתרון.
דוד יאסו: אני חושב שאין כמו הידברות נכונה דרך הערוצים הנכונים.
דוד יאסו: אני רוצה לברך בברכת ישר כוח את החברים שצילמו את הקלטת והביאו אותה לכאן.
דוד יאסו: נציג משרד החוץ מר מרטין אמר שלא מדובר בהרבה בתי קברות.
דוד יאסו: אבל, גם בית קברות אחד הוא עולם ומלואו.
סטוטאו ברו: ההורים שלנו, הסבים, אבות אבותינו נשארו באתיופיה.